./data/stoa0261/stoa0002/stoa0261.stoa0002.perseus-lat1.xml
Sidonius Apollinaris
sed tamen scribis tum quod erraverim veniabile fore, si quod et ipse decantes mittam ab exemplo, quia scilicet Tonantio meo ad parem causam futuras usui litteras bimetras miserim, praeter hoc quereris paginam meam, si resolvatur in lusum, solis hendecasyllabis frequentari  qua de retrochaica garrulitate suspensa senariolos aliquos plus requiris, servio iniunctis; tu modo placidus excipias, sive oden 1 hanc ipsam mavis vocare sive eglogam  nam metrum diu infrequentatum durius texitur Iubes, amice, nostra per volumina modis resultet incitatioribus ferox iambus, ut 2 trochaeus hactenus, pigrasque bigas et quaterna tempora spondeus addat, ut moram volucripes  habeat parumper insitam 3 trimetria, resonetque mixtus ille pes celerrimus, bene nuncupatus quondam ab arte pyrricha, loco locandus undecumque in ultimo; spondam 4 daturus et subinde versui,  modo in priore parte, nunc 5 in extima anapaestus, ipse quamquam et absolutius pronuntietur, cum secuta tertia geminae brevique longa adhaeret syllaba  6Quae temperare vix valet gregarius  poeta, ut ipse cernis esse Sollium; mihi pecten errat 1 nec per ora concava vaga lingua flexum competenter explicatepos, sed istud aptius paraverit Leo Leonis aut secutus orbitas  cantu in Latino, cum prior sit Attico Consentiorum qui superstes est patri,fide, voce, metris ad fluenta Pegasi cecinisse dictus omniforme canticum, quotiensque verba Graia carminaverit,  tenuisse celsa iunctus astra Pindaro montemque victor isse per biverticem nullis 2 secundus inter antra 3 Delphica  at uterque vatum si lyrae poeticae Latiare carmen aptet absque Dorico,  Venusina, Flacce, plectra ineptus exeras Iapygisque verna cygnus Aufidi Atacem tonare 4 cum suis oloribus cana et canora colla victus ingemas Nec ista sola sunt perita pectora,  licet et peritis haec peritiora sint: Severianus ista rhetor altius, Afer vaferque Domnulus politius, scholasticusque sub rotundioribus Petrus Camenis dictitasset acrius,  epistularis usquequaque nec stilus virum vetaret, ut stupenda pangeret  potuisset ista semper efficacius humo atque gente cretus in Ligustide Proculus melodis insonare pulsibus  limans faceta quaeque sic poemata, Venetam lacessat ut favore Mantuam Homericaeque par et ipse gloriae, rotas Maronis arte sectans 1 compari Ego corde et ore iure despicabilis  quid inter hosce te rogante garriam, loquacitatis impudentiam probans 2 animique vota destituta 3 litteris? sed quid negabo nec pudore territus? amor timere nescit: inde parui